ПРОГРАММА

подготовки организации работы литературного объединения

 «Криница»

|  |  |  |  |
| --- | --- | --- | --- |
| № п/п | Мероприятие | Форма | Результат |
|  | Формирование творческой группы | АнкетированиеСеминар  | Состав творческой группыРаспределение обязанностей в группе |
|  | Разработка программы литературного объединения  | Обучающий семинар-практикум  | Творческая группа |
|  | Организация работы объединения по интересам учащихся по литературному направлению | Подготовка необходимой документации | Программа, планирование, формирование списка участников  |
|  | Разработка локальных документов по материальной поддержке педагогов, работающих с детьми, имеющими литературные способности, обеспечение морального и материального поощрения | Подготовка необходимой документации | Поправки в коллективном договоре учреждения образования |
|  | Знакомство с особенностями работы литературного объединения1.Педагоги2.Учащиеся3.Родители4.Общественность | 1.Семинар-практикум2.Классные часы3.Родительское собрание4.Публикация. Сайт учреждения образования. | Распределение обязанностей в группе |
|  | Подбор научно-методической литературы по данной теме | Книжная выставка Электронные ресурсы | Каталог научно-методической литературы |
|  | Изучение научно-методической литературы по данной теме  | Практические занятия для педагогов и учащихся | Методические рекомендации по практическому использованию  |
|  | Обучение методам психологического взаимодействия взрослых и детей в ходе совместной деятельности | Психологический тренинг для педагогов и родителейАнкетирование учащихся | Памятки |
|  | Изучение материалов и документов районных и областных архивов, музеев, фото- и видеоматериалов, домашних архивов учащихся, выпускников, педагогов учреждения образования работающих и ранее работавших в учреждении образования. | Коллективное и индивидуальное изучение | Обобщённые материалы для оформления и публикации  |
|  | Создание и наполнение рубрики «Литературное творчество учащихся» на сайте учреждения образования для трансляции деятельности литературного объединения  | Запрос на организацию открытия рубрики | Оформленный материал с постоянно обновляющейся информацией |
|  | Организация выпуска периодической школьной газеты  | Формирование творческой группы | Оформленные материалы  |
|  | Проведение педагогических исследований среди обучающихся, родителей, педагогов и местного населения с целью выявления талантов, оказания помощи начинающим поэтам, презентации лучшего опыта творческой деятельности учащихся и пополнения творческой копилки литературного объединения  | Анкетирование | Обобщённые материалы  |
|  | Создание и размещение в фойе учреждения образования экспозиции  | Практикум | Оформленный материал с постоянно обновляющейся информацией |
|  | Организации деятельности литературного объединения  | Разработки открытых мероприятий, уроков, заседаний объединенияПредставление работ на научно-практических конференциях, конкурсах. |  |

**ПРАГРАМА АБ’ЯДНАННЯ ПА ІНТАРЭСАХ ВУЧНЯЎ “КРЫНІЦА”**

**Тлумачальная запіска**

Праграма літаратурнага аб’яднання па інтарэсах “Крыніца” распрацавана з **мэтай**

дапамагчы вучням ва ўсвядомленым выбары будучай прафесіі,

ва ўменні рэалізоўваць сябе ў розных сферах грамадскай дзейнасці, у развіцці іх творчага мыслення,

у выхаванні грамадзянскай пазіцыі, патрыятызму і эстэтычнага густу.

Гэтая мэта абумоўлівае наступныя **задачы**:

* даць вучням асноўныя звесткі аб прафесіі карэспандэнта (журналіста);
* паказаць, што журналістыка – адна з найважных з’яў сучаснага жыцця;
* спрыяць развіццю і фарміраванню камунікатыўных здольнасцей і якасцей;
* замацаваць і пашырыць веды школьнікаў аб мастацка-публіцыстычных жанрах, стылях і тыпах маўлення;
* удасканальваць навыкі стварэння ўласных тэкстаў розных жанраў;
* даць тэарэтычныя звесткі па вершаскладанні;
* вучыць рэцэнзаваць свае і чужыя творы;
* развіваць уменні і навыкі ў напісанні водгукаў на прачытаны твор;
* развіваць творчыя здольнасці школьнікаў;
* спрыяць фарміраванню эстэтычнага густу і грамадзянскай ідэйна-маральнай пазіцыі вучняў.

Вызначаныя мэты і задачы рэалізуюцца ў розных метадах і прыёмах працы: пісьмовыя і вусныя творчыя работы вучняў, апісанне рэальных падзей на аснове асабістых уражанняў, аналіз твораў мастацкай літаратуры, знаёмства з асаблівасцямі вершаскладання, чытанне вершаў славутых аўтараў, напісанне водгукаў на іх, напісанне ўласных вершаў, праца з гатовымі тэкстамі ў раённай газеце, удзел у творчых конкурсах, узбагачаць творчую гісторыю школы, афармляючы часопіс “Крыніца”, школьную насценную газету.

Праграма заняткаў арыентавана на вучняў 2,3 ступенені адукацыі (14-17 гадоў).

Працягласць адной вучэбнай гадзіны—45 хвілін

Тэрмін рэалізацыі праграмы—1 год.

Змест заняткаў літаратурнага аб’яднання па інтарэсах “Крыніца”

Заняткі складаюцца з тэарэтычнай і практычнай частак.

Тэарэтычная частка праграмы абапіраецца на базавыя ўменні і навыкі, атрыманыя школьнікамі ў працэсе вывучэння мовы і літаратуры, а таксама дае шырокія магчымасці для творчай дзейнасці. На занятках вызначаюцца і характарызуюцца тыпы, віды і жанры творчасці. Вывучаецца тэорыя літаратуры. На практычных занятках дзеці вучацца пісаць водгукі на творы мастацкай літаратуры, а таксама складаць свае, афармляць літаратурны часопіс і газету, рыхтаваць матэрыялы да друку. Яны вывучаюць творчую спадчыну школы. Практычная частка праграмы прадугледжвае актывізацыю творчага патэнцыялу школьнікаў у выбары прафесіі, спрыяе фарміраванню грамадзянскай пазіцыі, развівае камунікатыўныя навыкі школьнікаў.

У першым раздзеле дзеці знаёмяцца з тыпамі і стылямі маўлення, пішуць сачыненні пэўнага тыпу і стылю, вучацца афармляць школьны часопіс і насценную газету, аналізуюць тэксты розных тыпаў і стыляў. Рэдагуюць напісаныя творы.

Другі раздзел прысвечаны творчай гісторыі школы (збіраюцца вершы былых вучняў і настаўнікаў, ствараюцца эборнікі вершаў вучняў і настаўнікаў, афармляецца часопіс “Крыніца”, выдаецца газета “Крыніца”).

У трэцім раздзеле дзеці знаёмяцца з тэорыяй вершаскладання, пішуць водгукі на прачытаныя вершы і рыхтуюць свае творы да друку.

Чацвёрты раздзел знаёміць з творчасцю некаторых старадарожскіх паэтаў Дзеці вучацца складаць аўтарскія буклеты.

У пятым раздзеле вучні рыхтуюць конкурсы, праводзяць гульні, павышаючы інтэлект і свае творчыя здольнасці.

Заключная частка закранае пытанні прафарыентацыі.

Прагназуемыя вынікі

У працэсе работы ў літаратурным аб’яднанні па інтарэсах “Крыніца” вучні праявяць большую цікавасць да сродкаў масавай інфармацыі і прафесіі журналіста і разам з тым ўдасканаляць свае аналітычныя і творчыя ***ўменні***:

ствараць вусны часопіс;

аналізаваць публікацыі рознага жанру;

аналізаваць і выказваць свае адносіны да радыё- і тэлеперадач;

вызначаць тэму твора, самастойна дзяліць яго на сэнсавыя часткі;

вылучаць эпізоды ці дэталі, важныя для характарыстыкі герояў і падзей;

адрозніваць моўныя выяўленчыя сродкі і вызначаць іх ролю ў стварэнні вобраза, раскрыцці тэмы твора і публікацыі;

самастойна працаваць з публікацыямі, фармуляваць праблемныя пытанні і даваць на іх разгорнутыя адказы;

рыхтаваць вусныя і пісьмовыя сачыненні, водгукі на самастойна прачытаныя творы, выказваючы свае адносіны да прачытанага;

характарызаваць чалавека па яго паводзінах і ўчынках ці ў святле пастаўленага настаўнікам пытання.

Дзеці набудуць большы вопыт творчай дзейнасціі навучацца:

асэнсоўваць свае ўражанні, эмоцыі, пачуцці і апісваць іх;

даваць разгорнутыя адказы на пастаўленыя настаўнікам праблемныя пытанні;

рыхтаваць вусныя і пісьмовыя замалёўкі, нарысы, паведамленні, вершы і сачыненні з элементамі апісання і разважання на зададзеную тэму;

рыхтаваць школьную газету;

даваць вусны і пісьмовы водгук на самастойна прачытаны твор і на творы сумежных відаў мастацтва, выказваючы свае адносіны да герояў і падзей.

Вучні паглыбяць і сістэматызуюць літаратурныя веды, навучацца творча падыходзіць да любой справы, выпрацуюць эстэтычны густ.

**Літаратура**

1. Вараб`ёў В.П., Дубовік С.В. Журналістыка: ад А да Я: Даведнік. – Мн., 2002.
2. Ворошилов В.В. Журналистика. – СПб., 1999.
3. Булацкі Р.В., Сачанка І.І., Говін С.В. Гісторыя беларускай журналістыкі. – Мн., 1979.
4. Гуревич С.М. Номер газеты. – М., 2002.
5. Олешко В.Ф. Журналистика как творчество. – М., 2003.
6. Слука А. Г. Беларуская журналістыка: Вучэб. дапам.: У 3 ч. Ч. 1 – 2. – Мн., 2000 – 2003.
7. Стральцоў Б. В. Публіцыстыка. Жанры. Майстэрства. – Мн., 1977.
8. Стрельцов Б. В.Основы публицистики. Жанры. – Мн., 1990.
9. Стральцоў Б. В. Метад і жанр. Асновы творчага майстэрства журналіста. – Мн., 2002.
10. Тертычный А.А. Жанры периодической печати. – М., 2002.

Тэматычнае планаванне

|  |  |
| --- | --- |
| Змест работы | Колькасць гадзін |
| Усяго | Тэорыя | Практыка |
| 1.Прадмет і задачы аб’яднання | 1 | 1 |  |
| 2.Падрыхтоўка матэрыялаў да юбілейных і святочных дат | 8 |  | 8 |
| 3.Тэарэтычныя звесткі па вершаскладанні | 1 | 1 |  |
| Рэдагаванне твораў, напісанне водгукаў. Індывідуальная і калектыўная работа. |  6 |  | 6 |
| 4.Падрыхтоўка матэрыялаў да друку і выпуск газеты. Падрыхтоўка буклетаў для выпускнікоў і зборніка вершаў “Сталасць”  | 10 |  | 10 |
| 5. Літаратурныя чытанні | 4 | 4 |  |
| 6.Пытанні мовы і літаратуры праз віктарыны | 4 | 4 |  |
| 7.Падагульненне | 1 | 1 |  |
|  **Усяго** | **35** | **11** | **24** |

Літаратурнае аб’яднанне па інтарэсах “Крыніца”

2017/2018навучальны год

|  |  |  |  |
| --- | --- | --- | --- |
| № п.п. п. | Тэмы заняткаў | Колькась гадзін | Дата |
| 1. | Прадмет і задачы аб’яднання | 1 |  |
| 2. | Падрыхтоўка матэрыялаў да юбілейных дат (верасень, кастрычнік,лістапад) | 3 |  |
| 3. | Літаратурныя чытанні. Вершы-прысвячэнні маці | 1 |  |
| 4. | Падрыхтоўка матэрыялаў і выпуск газеты “Крыніца” | 1 |  |
| 5. | Пішам водгук на верш і рэдагуем яго | 2 |  |
| 6. |  Рэдагаванне вершаў, напісаных вучнямі | 2 |  |
| 7. | Віктарына “Наш гонар і слава”(пытанні і адказы пра славутых Я.Купалу, Я.Коласа і М.Багдановіча) | 1 |  |
| 8. | Літаратурныя чытанні. Да 135-годдзя з дня нараджэння Я.Коласа  | 1 |  |
| 9. | Што трэба ведаць пра верш? | 1 |  |
| 10. | Падрыхтоўка матэрыялаў і выпуск газеты “Крыніца” | 1 |  |
| 11. | Падрыхтоўка матэрыялаў да юбілейных дат (снежань, студзень) | 1 |  |
| 12. | Віктарына “Фразеалагізмы і іх значэнне”. (Пытанні і адказы) | 1 |  |
| 13 | Напісанне вершаў і іх рэдагаванне | 2 |  |
| 14. | Віктарына “Ці ведаем мы рускую мову?”  | 2 |  |
| 15. | Падрыхтоўка матэрыялаў і выпуск газеты “Крыніца” | 1 |  |
| 16. | Літаратурныя чытанні да Міжнароднага дня роднай мовы  | 1 |  |
| 17. | Падрыхтоўка матэрыялаў да юбілейных дат (люты, сакавік, красавік) | 3 |  |
| 18. | Падрыхтоўка матэрыялаў і выпуск газеты “Крыніца” | 1 |  |
| 19. | Віктарына “Ці ведаем мы беларускую мову?” | 2 |  |
| 20. | Падрыхтоўка матэрыялаў да юбілейных дат (май) | 1 |  |
| 21. | Падрыхтоўка матэрыялаў і выпуск газеты “Крыніца” | 1 |  |
| 22. | Падрыхтоўка матэрыялаў для зборніка вершаў “Сталасць” | 2 |  |
| 23. | Літаратурныя чытанні да Дня Перамогі  | 1 |  |
| 24. | Падрыхтоўка буклетаў для выпускнікоў.Урачыстае пасяджэнне “Развітанне з “Крыніцай” | 2 |  |
| 25. | Падрыхтоўка матэрыялаў і выпуск газеты “Крыніца”.Падагульненне | 1 |  |

**Пасяджэнне літаратурнага аб’яднання “Крыніца”.**

**Гартаючы старонкі “Крыніцы”…**

 Мэты і задачы: абазначыць тэматычную накіраванасць аб’яднання па інтарэсах, яго цесную сувязь з урокамі літаратуры, дзе разглядаюцца паэтычныя шэдэўры, і з творчасцю настаўнікаў-паэтаў, былых і сённяшніх, якія з’яўляюцца прыкладам для вучняў-паэтаў, паслухаць лепшыя прыклады настаўніцкіх і дзіцячых твораў па вызначаных тэмах са зборнікаў, зноў створаных, падкрэсліць іх мастацкую вартасць; паслухаць вершы новых юных паэтаў і залічыць іх у літаратурнае аб’яднанне; прывіваць любоў да маці, родных мясцін і да Радзімы-Беларусі, а таксама да нацыянальнай мовы і яе незвычайнай прыгажосці; выхоўваць мастацкі густ і беражлівыя адносіны да слова.

1.Слова кіраўніку аб’яднання

 Добры дзень! А дзень сапраўды добры, бо зноў працуе “Крыніца”. Яна, як чысты струмень, мацуе, дае сілы, аб’ядноўвае нас разам, адкрывае новыя таленты.

 Кожны май адны члены аб’яднання выходзяць за парог школы, адкрываюць новыя старонкі сваіх жыццёвых дарог. А нам пакідаюць частачку сваёй душы, бо вершы іх працягваюць гучаць на нашых пасяджэннях або друкуюцца ў школьнай газеце “Крыніца”. Часам яны напамінаюць аб сабе, бо прыходзяць у школу і чытаюць новыя вершы або проста перадаюць іх.

 Такая сустрэча адбылася ў нас напярэдадні вечара сустрэчы з выпускнікамі з нашай Розай, медалісткай, студэнткай першага курса тэхналагічнага ўніверсітэта, неаднаразовай удзельніцай розных творчых конкурсаў, паэткай ад Бога.

 2.Вось гэта сустрэча. **Ракавец Роза. Аўдыявідэазапіс.**

 3.А другая наша выпускніца 2012 г., таксама медалістка, проста акрэсліла, што для яе значыў наш гурток “Крыніца”, які цяпер стаў літаратурным аб’яднаннем. Дзяўчына ўжо закончыла лінгвістычны ўніверсітэт, стажыруецца ў Германіі. Аўдыявідэазапіс зрабіла даўно і перадала на адно з нашых мерапрыемстваў.

 4.**Змітровіч Яна. Аўдыявідэазапіс.**

 Мы ганарымся нашымі выпускнікамі і верым, што і вы не будзеце забываць школу і нас.

 5.Каб вызначыць задачы сённяшняга пасяджэння, напярэдадні стараста нашага аб’яднання правяла бліц-апытанне. **Еўдакімава Аліна** чытае пытанні і праводзіць аналіз.

 6.Бліц-апытанне ўдзельнікаў літаратурнага аб’яднання “Крыніца”

 1. Чаму ты пішаш хоць калі-небудзь вершы?

а) па ўласным жаданні;8

б) па просьбе настаўніка;6

в) пад уплывам праслуханых ці прачытаных вершаў іншых.1

 2. Пра што ці пра каго хочацца пісаць?

 а) пра маму;8

 б) аб прыродзе;7

 в) аб Беларусі і родных мясцінах;4

 г) аб роднай мове;4

 д) пра каханне;4

 е) пра школу і настаўнікаў;4

 ё)ці на іншыя тэмы, тады якія.

 7. Па выніках апытання былі створаны асобныя зборнікі вершаў крываносаўскіх паэтаў.

 Для нас заўсёды былі прыкладам сапраўдныя паэты, вершы якіх мы чыталі, аналізавалі на ўроках літаратуры, таксама вершы нашых настаўнікаў-паэтаў.

 Найбольш часта вы пішаце пра маці, нашу прыроду, пра родныя мясціны. Так і атрымаўся зборнік **пейзажнай** лірыкі. Некаторыя вершы **пра ўсе поры года** мы зараз паслухаем, а потым будзе **віктарына**, пагэтаму будзьце ўважлівымі.

 8. **Няхайчык Руслан** ужо чытаў свой першы верш, а потым хваляваўся, што не пішацца. Але ўсё ж такі не пісаць ён не можа. Сустрэнемся на калідоры, а ён мне тут жа дакладвае, што ўжо піша зноў. Ён чалавек вельмі адказны і вельмі ўражлівы, таму падтрымаем яго апладысментамі.

Зверху сыплецца сняжок,

Ён пабяліў увесь лужок.

І засыпаў усе палі,

Усе куточкі на зямлі.

Сябар у яго мароз,

Дапамог яму як змог:

Азёраў і рэчак ход

Закаваў пад моцны лёд.

 **Аўчыннік Мікіта** пішане так часта, але неяк вельмі па-сталаму. А як жа хораша Мікіта ўмее чытаць! Ён на раённым конкурсе гэты свой талент паказаў на даволі высокім узроўні. Мікіта па натуры мяккі і шчыры. Гэта адчуваецца ў кожным яго радку.

Ішоў па снезе і дзівіўся.

Бачу, як лес у снезе прытаіўся.

А сонца так ярка свеціць,

Што аж вочы слепіць.

Зіма-чараўніца,

Быццам хоча з намі біцца.

Кідае снег у вочы

І ўдзень, і ўночы.

Зіма чароўная ў госці к нам прыйшла.

Якімі фарбамі прыгажосць перадала!

 **Ціхамірава Ганна**…Я б сказала, што ў яе цяпер творчы крызіс. Але гэтыя радкі скажуць пра многае…

Лета

Летам цёпла і вясёла,

Можна ездзіць на азёры,

Каб там плаваць і купацца

І, вядома, забаўляцца.

\*\*\*

На небе бачым колер розны:

То шэры, нават чорны грозны,

То белы, як малако разліта,

То сіні, вытканы з блакіту.

А вясёлка яркая ўзышла

Пасля дажджу і сонейка ўпляла.

Аранжавы, сіні і зялёны,

Фіялетавы, і жоўты, і чырвоны…

**Арцімовіч Анастасія**—наша выпускніца, сур’ёзна рыхтуецца да паступлення. Яна разам з Розай Ракавец удзельніца многіх творчых конкурсаў. Гэты верш напісаны даўно. Але як хораша гучыць!

Лісце з галін ападае,

Як песня з дрэў злятае.

Вецер над борам бушуе,

Ён там заўсёды пануе.

Грыбнік пайшоў пералескамі,

Там грыб дзесьці пад лісцямі.

Як быццам у хованкі гуляе,

А чалавек яго шукае.

Лашчыцца сонца з вадою,

Лашчыцца лісцік з травою,

Як быццам у апошні раз

Сустрэліся перад зімою ў нас.

 9.Прыгожыя вершы пра розныя поры года. А цудоўныя ўзоры былі побач, не трэба было недзе шукаць. Гэта вершы нашых настаўнікаў, якія вы не раз чыталі і слухалі.

 10.**Мы заўсёды падтрымліваем нашых паэтаў, але сёння да іх творчасці падышлі больш строга.**

 З гэтымі вершамі папрацаваў разам са мною наш **крытык**. Гэта **Кацярына Белаш,** удзельніца алімпіяды па беларускай мове і літаратуры. Яна сама вершы не піша, але цану ім ведае, бо мы з ёю напісалі не адзін водгук на вершы вядомых паэтаў. Каця чытала многія вашы вершы, але яе задача была не водгук на вершы даваць, а **знайсці найбольш яркія мастацкія тропы ў іх. Праца яе відаць вось на гэтых запісах(яе лісты).** Дзяўчына да любога задання ставіцца вельмі адказна. Яна працавала са зборнікам **“Малюнкі прыроды ў сэрцы заўсёды”**

 11.Зараз **віктарына**. **“Хто аўтар гэтых радкоў і які мастацкі троп ужыты?”**

 Падобную віктарыну мы ўжо праводзілі, але тады мы чыталі поўнасцю вершы нашых паэтаў, а цяпер толькі асобныя радкі. Ітак, пачнём. **Слова Каці.**

 **Каця** чытае і называе **тропы** сама.

Веснавік

Стаў меншы ростам снегавік.

**Як нос яму тут не павесіць!**

**З яго смяецца сакавік,**

Вясновы, светлы, яркі месяц.

І ноччу, хоць яшчэ мароз,

**І кружаць вальс яшчэ сняжынкі**,

І між **сярэбраных** бяроз

Такія **звонкія** сцяжынкі.

Ды днём усё вышэй блакіт,

**Усё смялей смяецца сонца,**

**І ўжо спрабуюць ручайкі**

**Свой бег на снегавой лясёнцы.**

Вясна ідзе, і не спыніць

Яе нікому ўжо, паверце,

**Яна ўсё радасней звініць**

**І на дварэ, і ў нашых сэрцах.**

**Усё мацнее сакавік,**

**Усё спрытней снягі ён косіць,**

**Ён, гэты месяц,-- веснавік,**

**Бо ён вясну з сабой прыносіць.**

Гэта верш Уладзіміра Сітніка. Сапраўдны шэдэўр. Ён увесь з метафар, увасабленняў і эпітэтаў. Вось у каго трэба вучыцца! Прыгожыя мастацкія тропы былі і ў нашых былых выпускнікоў.

**Якімовіч Юлія, выпускніца 2010г.**

Зіма

І шмат тут снегу, шмат і крыку,

**Вяселля хоць вядром хапай.**

**Каролька Анастасія, выпускніца 2012г.**

Месяц свеціць уначы,

Зорачка міргае.

**Млечны Шлях удалечы**

**Казачку складае.**

**Бабіч Сяргей, выпускнік 2017г.**

**Восень ідзе і лістом махае,**

**Усюды дыван пышны ўтварае.**

А цяпер пазнаём па радках **нашых** **сённяшніх** паэтаў, якія таксама па-майстэрску выкарысталі метафары, і эпітэты, і параўнанні, **нават і не здагадваючыся аб гэтым.**

**Каця:”Ітак, хто напісаў і які мастацкі троп ужыты?”**

**Арцімовіч Анастасія**

Лісце з галін ападае,

**Як песня з дрэў злятае**.

**Лашчыцца сонца з вадою,**

**Лашчыцца лісцік з травою…**

**Клімава Анастасія**

**Восень залатая ўчора адышла.**

Падаюць сняжынкі--

Надышла зіма.

Я гляджу ў акенца--

Вось яна, краса.

**Светлае адзенне,**

**Белая каса…**

**Арцімовіч Паліна**

**Вясна надыходзіць,**

**Маці-зямля спявае.**

\*\*\*

**Зіма апранула ў белы кажух**

**Рэчку, поле, лес і луг.**

\*\*\*

**Белыя мушкі, нібы пушынкі,**

Ціха ляцяць над зямлёй.

Жывіцца птушка чырвонай рабінай,

**З дрэвам вядзе разгавор.**

**Еўдакімава Аліна**

Хутка будзе тут прыгожа,

**Растане гэты белы ложак.**

**Ляцяга Яна**

**Сонца паглядае,**

**Ветрык лісце паганяе…**

**Ціхамірава Ганна**

На небе бачым колер розны:

То шэры, нават чорны**, грозны,**

То белы, **як малако разліта,**

То сіні, **вытканы з блакіту.**

**А вясёлка яркая ўзышла**

**Пасля дажджу і сонейка ўпляла.**

**Захаркова Вікторыя**

Восень

**Восень залатая**

**Ў госці к нам прыйшла.**

**Восень залатая**

**Радасць прынясла.**

\*\*\*

І сняжком пасыпле

Ды на поле і на луг—

**Усіх адзене ў кажух,**

**Цёплы, пушысты,**

**Бялюткі, іскрысты.**

**Аўчыннік Мікіта**

**Зіма-чараўніца,**

**Быццам хоча з намі біцца.**

**Кідае снег у вочы**

**І ўдзень, і ўночы.**

\*\*\*

Снег такі, што слепіць вочы,

**Мароз кусае і ўдзень і ўночы.**

**Бабіч Андрэй**

**Зіма ідзе і марозам махае**

**Ды малюнкі на вокнах утварае.**

 12.Аказваецца мы ўмеем выкарыстоўваць і **эпітэты—гэта мастацкія азначэнні**--, і **метафары—ужыванне выразу ў пераносным значэнні на аснове падабенства**--, і **параўнанні**, **калі адзін прадмет або з’ява параўноўваюцца з другім.** Такім чынам, мы пашыраем і паглыбляем веды **па тэорыі літаратуры**. Мы таксама цвёрда ведаем пра супадзенне канцоў радкоў, што называем **рыфмай**. Горш у нас атрымліваецца з **рытмікай**, але і над гэтым мы працуем, бо пішам вершы.

 13.Асабліва душэўнымі і шчырымі складаюцца вершы пра **маму**. Цэлы зборнік у нас атрымаўся! Самы апошні верш падала нам **Арцімовіч Паліна. Чытае Арцімовіч Анастасія**

Дзякуй, матуля, за шчасце і хлеб,

За чыстае неба, з’яўленне на свет,

За любоў і павагу да роднай зямлі,

Дзе чутны рачулкі і звон **срэбраны**

Прыгожай і **свежай** ранюткай расы,

Шчаслівых, ласкавых дзяцей галасы.

Дзякуй за цуд, што з’явіўся на свет я.

Такі падарунак—я ўдзячны за гэта!

 **Еўдакімава Аліна**—наша стараста, першая мая памочніца**,** алімпіядніца не толькі ў раёне, але і вобласці, праўда, па нямецкай мове.

- Матуля, маці,—**цуд** прыроды--

Так спрадвеку гавораць у народзе.

Маці, адна толькі маці,

Любіць, і лашчыць, і хоча абняці.

За нас заўсёды яна моліцца.

Каб жыла яна вечна,--нам хочацца.

 **Ляцяга Яна** піша мала. але вельмі цёпла, далікатна. Гэта яна цяпер мне сказала:”Як вы ўмееце з нашых твораў зрабіць сапраўдныя вершы!” Усё тонка разумее.

Першае слова мама гучыць узнёсла.

А нас гадаваць ёй так няпроста.

Мамаў сваіх усе мы любім,

А станем дарослымі— іх не забудзем.

 **Аўчыннік Мікіта.** Зноў наш Мікіта!

Матуліны рукі нас песцяць і любяць.

Гэтыя рукі нас не забудуць.

Матуліны рукі нас цешаць, галубяць.

Яны нам заўсёды ласку давалі,

З дзяцінства яны нас аберагалі.

Матуліны рукі—адзіныя ў свеце.

Іх назаўжды палюбілі дзеці.

 14. Кожнай маме прыемна пачуць такія словы. А калі іх ды напісаў сын…На гэты раз мы паслухалі вершы пра маму толькі сённяшніх вучняў-паэтаў, а вось у гэтым зборніку “**Ніхто не пашкадуе дзіцяці, як родная маці”**  мы можам пачытаць і былых выпукнікоў, і настаўнікаў. Але верш-павучанне **У.Сітніка** няхай прагучыць ужо ў каторы раз і прымусіць усіх задумацца, пакуль не позна.

Роздум

Што такое вада, зразумець можна

толькі ў пустыні.

Што такое святло і паветра—

у цвілым падзямеллі,

Што такое свабода—

за кратамі

з дротам калючым.

Як шкада і балюча,

што мы разумець пачынаем,

Што такое матуля, ля ўзгорачка

з жоўтага жвіру,

Пад крыжам, што пахне жывіцай.

 15.Дык будзем жа берагчы сваю маму, пакуль яна жывая, а тым, у каго няма побач маці, трэба помніць…

 16.Неяк заўсёды побач са словам маці родны куток, дзе нарадзіўся, дзе прайшло дзяцінства, матчына слова і ўся наша вялікая Радзіма-Беларусь. Такіх радкоў-прысвячэнняў у нас нямала. Але гэты ўрывак з верша няхай прагучыць сёння.

 17. **Ракавец Лілія, выпускніца 2013г.**

Я вёсачкі люблю малыя,

Жывуць дзе людзі пажылыя,

На роднай мове размаўляюць.

Замежных слоў не ўжываюць.

З іх вуснаў мова так гучыць,

Што сорам нам яе забыць.

Вякамі мову здабывалі,

І іншае мы не шукалі.

Люблю Радзіму я сваю,

Люблю паветра і зямлю,

Калі працуюць добра людзі,

Бо ведаю: усё ў іх будзе.

І ў добры дзень

І ў цяжкі час

Успомню я яшчэ не раз

Салодкіх кветак моцны хмель.

І дзесьці ў чужой краіне

Маё каханне не загіне:

**На роднай мове я пяю:**

**“Радзіма, я цябе люблю!**

 **18.Апошнія радкі і далі назву зборніку. А гэта вашы вершы.**

**Аўчыннік Мікіта**

Родная мова, табе гэты верш прысвячаю

І забыць цябе я сілы не маю.

Ты мне заўсёды ў жыцці дапамагала,

Роднымі словамі маю дарогу пракладала.

Родная мова, цябе ніколі не забуду,

Бо ўсім сэрцам заўсёды любіць буду.

 **18а.Ціхаміраў Расціслаў**.У яго сапраўды цяпер крызіс, і не толькі творчы. Думаю, што яшчэ Расціслава мы пачуем. Але ж гэты верш гучыць цудоўна.

Зямля Беларусі, зялёныя долы,

Якая ж прыгажосць вакол!

Няма табе роўнай,

Бо ты непаўторна,

Як маці, адзіная

І намі любімая,

Як бацька, ты моцная,

Як дзед і бабуля, ласкавая.

\*\*\*

Мая Радзіма—зялёная краса,

Тут рэкі, і азёры, і чыстая раса.

Ты лепшая самая

 На ўсёй нашай зямлі

Прырода наша слаўная—

Цябе мы збераглі.

**Арцімовіч Паліна**

Радзіма

Мая Радзіма—жытні колас,

Край ячменю, мурагу.

І хлапчыны моцны голас

Будзіць неба і зямлю.

Ты шануй усё жывое,

Усё, што бачыш, беражы!

І цані ўсё людское

Ды зямлі сваёй служы.

Паважай людзей старанні,

Дапамагай прыродзе жыць!

Бо радней Радзімы нашай

Нікога ў нас не можа быць!

\*\*\*

Беларуская мова—

Скарб для народа,

Песня для вечнай душы.

Беларускае слова—

Шчасце і згода,

Вывучыць ты паспяшы.

Беларускія казкі

Ад матчынай ласкі

У сэрцы сваім зберажы.

19. А цяпер самы важны момант. У нашым аб’яднанні зноў папаўненне. Пяцікласнікі ўжо былі на нашым апошнім пасяджэнні, але творчасцю сваёй не дзяліліся. Так што чытаць яны будуць упершыню. І яшчэ ім сёння асабліва пашанцавала. Столькі гасцей тут пачуюць вас! Падтрымаем нашых юных паэтаў!

**Пархімовіч Вераніка**

Прыйшла восень залатая,

Вецер з лісцямі гуляе:

То іх увышыню ўзніме,

А то на зямлю кіне.

Стаяць дрэвы і кусты,

Упазалоце ўсе лісты.

Птушкі ў вырай ляцяць,

Развітальна ў небе крычаць.

**Бабіч Андрэй**

Вось сняжынкі на зямлю ляцяць,

Дзеці шчаслівыя бягуць гуляць.

Зіма ідзе і марозам махае

Ды малюнкі на вокнах утварае.

**Ермачэнка Ангеліна**

Матуля ў дзяцінстве мяне калыхала,

Песні спявала, у калысцы люляла.

А зараз маму сваю я віншую,

Падзякую, любоў ёй сваю дарую.

 **Ласоцкая Валерыя**—вучаніца шостага класа. Дзяўчынка своеасаблівая, арыгінальная. Ды і жыццё ў яе не простае. Але яна малайчына.

Беларусь—мая Радзіма,

Мае лясы і палі.

Без цябе мне свет не мілы,

Лепшай мне няма зямлі.

Па зямлі па тваёй прайдуся,

І яна для мяне святая.

Жыві доўга, мая Беларусь,

Хай любоў мая не згасае.

 Верш і прыгожы, і сур’ёзны. Думаю, што будуць і яшчэ вершы.

 **Огур Аляксандра**—шасцікласніца, спрабуе пісаць многа, не ўсё ў яе атрымліваецца. Але пісаць, тварыць ёй вельмі хочацца, бо па натуры Саша вельмі актыўная, эмацыянальная, чулая, шчырая.

Родная мова

Шануйце мову родную,

Нашу беларускую.

Нацыянальную, народную,

Самую свабодную.

Мова назаўсёды

Галоўная для нас.

З мовай мы ўсюды

Жывём у добры час.

Огур Аляксандра будзе яшчэ пісаць, бо маўчаць яна проста не можа.

20.Цяпер мы ўрачыста вас прымаем у наша літаратурнае аб’яднанне “Крыніца” і ўручаем нашу візітку.

21.Сёння мы зноў запрасілі нашу Святлану Сяргееўну. Мы яе вершы не раз чыталі, але загучаць яны па-іншаму, калі прачытае іх яна сама.. Трэба, каб вы ведалі, што яна не толькі настаўнік нямецкай мовы, але яшчэ і цудоўны паэт, вельмі шчыры і душэўны. Піша яна на самыя розныя тэмы. Святлана Сяргееўна—сапраўдны патрыёт. Папросім яе сёння выступіць перад намі.

**Манько С.**

Я люблю сваю Радзіму

 Я люблю сваю Радзіму,

Поле, лес і пералескі,

 Першы снег, і спеў птушыны,

І блакітныя пралескі.

 Беластвольныя бярозкі,

 Нібы стройныя дзяўчаты,

 Куст шыпшыны ля дарогі

І рамонкі каля хаты.

 Я люблю сваю Радзіму,

 Подых ветру, сонца ласкі,

 Даўніны сівой паданні,

Песні маці, яе казкі.

 Я люблю сваю Радзіму,

Беларускі наш народ.

 Хай жыве шчасліва, у згодзе

 І ў здабытку з году ў год.

\*\*\*

Аб роднай мове

Мы амаль не ўжываем

Беларускія словы.

Стала роднай чамусьці

Для нас руская мова.

Але ж мы, беларусы,

Мы сваю мову маем.

Дык чаму ж, не пайму я,

Мы яе забываем?

У нас прыгожая мова,

Мілагучная мова.

Так цудоўна гучаць

Беларускія словы!

Беларуская мова—

Мова продкаў-ліцвінаў.

Згіне мова народа—

І народ сам загіне.

Трэба родную мову

Шанаваць, як святыні,

Каб не выпаў ѐй лѐс

Той, што выпаў латыні.

 22. Так, мы ўжо чулі апошні верш, Але праблема настолькі сур’ёзная, што варта слухаць і думаць: хто мы і што мы значым у гэтым жыцці. Помніце, што за вамі будучыня. **Каб не загінулі мы як народ. Бо калі няма нацыянальнай мовы, то няма і народа**. **Зборнік вершаў на тэму роднай мовы аказаўся самы тонкі. Так што чакаю вашы вершы пра мову.**

 23**.**Любоў да нашай зямлі, да роднай мовы і павагу да нашага аб’яднання паказалі і яшчэ адны выпускнікі. Яны таксама нам прыслалі аўдыявідэазапіс яшчэ раней. Многія з вас яго бачылі, але не ўсе.

 23.**Каролька Анастасія. Аўдыявідэазапіс.**

 24.Прыгожыя, шчырыя пажаданні прыслалі нам нашы выпускнікі. Хіба ж пасля такіх слоў не захочацца нам тварыць яшчэ больш, каб апраўдаць іх давер, каб аб’яднанне наша жыло і каб крыніца творчасці была невычэрпнай.

 25.“Крыніца” працуе даўно. 29 выпускнікоў пакінулі сцены нашай школы: хто нядаўна, хто даўно. Мы паспрабавалі ўзнавіць у памяці нашы пасяджэнні. На жаль, фатаграфаваць мы пачалі толькі з 2012 года, і гэтыя фотаздымкі захаваліся. З іх мы стварылі **фотаальбом** нашай “Крыніцы”. Вось ён. Частка фатаграфій на дошцы, некаторыя ў альбоме, а астатнія засталіся ў электронным варыянце.

 26.А вось выпускнік 2010 года разам са Святланай Сяргееўнай ужо даўно пакінуў нам такі аўдыявідэазапіс. Верш, які ён там чытае, крыху не па сённяшняй тэме. Ды і паэт Дзіма быў зусім незвычайны. Ён пісаў на розныя тэмы. Але гумарыстычныя вершы і нават байкі яму даваліся асабліва хораша.

 27. **Манько Дзмітрый. Аўдыявідэазапіс**.

 28. А цяпер сюрпрыз для Святланы Сяргееўны. Прыміце на памяць аб нашым з вашым Дзімам супрацоўніцтве зборнічак з яго вершамі пад назвай “**Той і сучасны, хто жыве з сабой у згодзе”.** Я ўпэўнена, што і дарослы наш выпускнік Манько Дзмітрый так і жыве. А вам жадаем творчага натхнення і чакаем вашых вершаў.

28. Мы сёння разгледзелі розныя накірункі творчасці, але, вядома, не ўсе. Наступнае наша пасяджэнне будзе прысвечана школе, “Крыніцы”, бо гэта будзе развітанне са школай і нашым аб’яднаннем. Такое пасяджэнне мы праводзім кожны год, бо выпраўляем у дарослае жыццё нашых выпускнікоў. Іх двое. Праўда, свае вершы-развітанні падалі і некаторыя дзевяцікласнікі. Ну што ж, час пакажа. А сёння я вам гавару як заўсёды:”Да сустрэчы!”

Пасяджэнне літаратурнага аб’яднання “Крыніца”

Развітанне з «Крыніцай»

**Мэта:** праслухаць новыя вершы гурткоўцаў, прааналізаваць і даць ім ацэнку, заахвоціць да творчасці, праслухаць вершы выпускніка, уручыць буклет з усімі вершамі, напісанымі на працягу школьных гадоў, спрыяць выхаванню творчай актыўнасці і эстэтычнага густу.

1.Слова кіраўніка гуртка.

Сёння я з задавальненнем магу сказаць, што наш гурток працуе шмат гадоў ( больш за дзесяць ) і працуе даволі плённа. За гэты час было напісана шмат вершаў.

**У розны час членамі гуртка было 42 вучні**. Вы ведаеце, што яны не забываюць нас і зараз. Вы бачылі і слухалі прысланыя імі аўдыявідэазапісы. Якой нечаканасцю для ўсіх выпускнікоў было убачыць на вечары сустрэчы з выпускнікамі гэтыя запісы!

А яшчэ я не палічыла вершы, напісаныя нашымі настаўнікамі. Сёння, на вялікі жаль, іх сярод нас няма, але вершы іх засталіся, хоць і не ўсе, у нашым часопісе “Крыніца”.

Гэта вершы **Алеся Падаляка**, былога настаўніка беларускай мовы і літаратуры

( **гучыць адзін з яго вершаў**).

**Уладзіміра Сітніка**,былога настаўніка рускай мовы і літаратуры, завуча школы

Палажэвічы, Палажэвічы

Над Даколькаю, ціхай ракой.

Тут народ жыве, жыта сеючы

І дзяцей вучыць добра ўмеючы,

І гульнуць, калі трэба—Бог мой!

Палажэвічы, Палажэвічы,

Прыгажэй для мяне няма вас.

Вы вясной у садах квітнеючы,

А ў жніўні, ад золата млеючы,

Сустракаеце яблычны спас.

Палажэвічы, Палажэвічы,

У старонцы чароўнай, лясной

Вы жывіце, заўжды маладзеючы

І шчаслівыя песні пеючы,

Ганарыцеся доляй сваёй.

Палажэвічы, Палажэвічы,

Мне пра вас не спяваць немагчыма.

Палажэвічы, Палажэвічы,

Вы часцінка любімай Радзімы…

**Івана Лапаніка**, былога настаўніка фізікі і інфарматыкі

Агропрому родной страны

Жить не просто: кругом заботы…

Помогать ему все должны—

И я работаю по субботам.

Я аграрию рад помочь,

И менту мне помочь охота!

Я б матросу помочь не прочь,

Да вот нет у нас только флота…

Воспеваю труда красоту,

Облагораживаюсь по Дарвину.

Бытия полню пустоту:

Труд бесплатный—услада мне.

Гэтыя вершы прагучалі як памяць пра настаўнікаў –паэтаў…

Не раз пісала і падавала свае вершы настаўніца нямецкай мовы **Святлана Сяргееўна Манько. Гучыць верш у выкананні сына Дзяніса Манько**.

Хутка тэсты ўжо здаваць.

Ну а я ні ў зуб нагой…

Што ёсць дзейнік, што выказнік,

Чым жа будзе слова “мой”?

Ці тут ёсць словазлучэнні,

Адказаць я быў бы й рады.

Толькі першы раз я чую

Пра спражэнне, пра разрады.

Усе пішуць, нешта робяць,

А я так сабе сяджу,

Без усякага паняцця

Я на сказы вось гляджу.

Наш выпускнік, сын Святланы Сяргееўны, Дзмітрый Манько, таксама пакінуў для нашага часопіса нямала вершаў, прысланы ім аўдыявідэазапіс вы бачылі і чулі.

**Хачу сказаць, што крыніца творчасці крываносаўскіх вучняў невычэрпная. На змену былым выпускнікам выраслі новыя творцы.**

Дружна пісалі сённяшнія вучні **дзявятага** класа. На жаль, цяпер творчы агеньчык іх пакінуў, але, думаю, часова. Аднак дапамогу і іх падтрымку я заўсёды адчуваю, за што я ім вельмі ўдзячна.

Пісалі і і сённяшнія **10-класнікі, і 8-класнікі**. Хаця Насця Клімава напісала цудоўны верш. У гэтым годзе мы яго слухалі.

 Цяпер сталі самымі актыўнымі паэтамі **шасцікласнікі**. Большасць з іх спрабавала пісаць. Вось у іх я бачу дастойную змену.

 Зараз павінны былі прагучаць вершы пра вайну **Захарковай Вікторыі** (сама яна адсутнічае). Сёння яе вершы ў нашай газеце.

Наша паэтэса **Арцімовіч Насця** паступова перадала свой рэй сястры Паліне. Сёння яна і прачытае вершы, якія гучаць упершыню. Падтрымаем **Арцімовіч Паліну.**

Трыялет

Хай свеціць сонейка ярчэй,

Хай ветрык цёплы павявае

І ярка ў небе зорачка заззяе,

Хай свеціць сонейка ярчэй.

Хай воблакі плывуць над гаем,

Матуля песні напявае,

Хай свеціць сонейка ярчэй,

Хай ветрык цёплы павявае.

…..

Зіма апранула ў белы кажух

Рэчку, поле, лес і луг.

Усё пабялела, усё паярчэла,

Як цёплы,

бліскучы, бялюсенькі пух.

…..

Надыход вясны

Вясна надыходзіць,

Лёд растае,

Трава зелянее,

Птушка пяе.

Над воблачкам чыстым

Ярка сонейка ззяе.

Вясна надыходзіць,

Маці-зямля спявае.

Падтрымаем нашу юную паэтку. Самы першы раз будзе чытаць свае вершы **Шчарбінская Вікторыя**

Вясна надыходзіць, птушачка спявае,

Мядзведзь пасля сну маліны шукае.

Вясна надыходзіць, дзеці на дварэ гуляюць,

З першых кветак вянкі сплятаюць.

Вясна надыходзіць, вясна надыходзіць!

**…….**

Прыгожа ўсё здаецца--

Цудоўных мар пасыл.

Так першы снег кладзецца

На ўсёй нашай зямлі.

Дні хутка пралятаюць—

І снегу зноў няма.

На сэрцы залягаюць

Смутак, скруха і хандра.

Паветра дзьме ў вуха,

І я іду дамой,

І там праходзіць скруха--

 Я зноў знайду спакой.

 Пажадаем творчага натхнення нашым дзяўчатам!

 Іменна для нашага выпускніка напісала верш **Еўдакімава Аліна**.

**Наш выпускнік**, нязменны стараста гуртка Павел Дамарад, сёння на нашым пасяджэнні апошні раз. Павел і ў сваім апошнім сачыненні напісаў, што ён з’яўляецца выпускніком не толькі Крываносаўскай школы, але і гуртка “Крыніца”. З гэтым першым вершам Павел і прыйшоў у “Крыніцу”

Я грамадзянін Беларусі

І гэтым вельмі ганаруся.

Што Беларусь найлепшая ў свеце,

Упэўнены дарослыя і дзеці.

У Беларусі шмат лясоў,

А там многа ягад і грыбоў.

У нас няма вялікіх мораў,

Затое многа рэк, азёраў.

Ён напісаў не так многа. Але ствараць трыялеты ён майстар. Многія вучні нашай школы пісалі трыялеты, дзякуючы Максіму Багдановічу і ўрокам пра яго.

Трыялет

Чыстая вясёлая вада

З красавіцкім сонейкам у згодзе.

Ручайкі шпарчэй бягуць з паўдня.

Чыстая вясёлая вада.

Вельмі добра, што прыйшла вясна

Ды і лета хутка на парозе

Чыстая вясёлая вада

З красавіцкім сонейкам у згодзе.

 …….

Калі гуляў я ў футбол,

То думаў, што заб’ю я гол.

І біў пенальці я не раз,

Калі гуляў я ў футбол.

Але каркас варот ад гола спас

Маіх сяброў не адзін раз,

Калі гуляў я ў футбол,

То думаў, што заб’ю я гол.

# Прэзентацыя літаратурнага аб’яднання

# “Ад творчасці настаўніка да творчасці выпускніка”

# Ясныя зоры, чыстыя росы

Спеў жаўрука над зямлёй.

Мы ─ Крываносы,

Мы з Крываносаў,

З школы сярэдняй сваёй.

Мы без панукі глыбы навукі

Дробім, нібы дынаміт.

Толькі задачы пачэсней не ібачым,

Вырасці трэба людзьмі.

Гімн узнімайся наш да нябёсаў,

Звонка звіні над зямлёй.

Мы ─ Крываносы,

Мы з Крываносаў,

З школы сярэдняй сваёй.

 Перад вамі гучаў гімн Крываносаўскай сярэдняй школы, а словы напісаў былы настаўнік рускай мовы і літаратуры Уладзімір Уладзіміравіч Сітнік.

Школа наша існуе ўжо не адзін дзесятак гадоў. Заўсёды ў ёй працавалі таленавітыя, натхнёныя людзі, адданыя сваёй справе настаўнікі. І не толькі вершы, але і музыку пішуць нашы педагогі.

 Шматгранныя таленты педагогаў школы… Якія цудоўныя вершы пісалі і пішуць яны. Верш-прысвячэнне сваім калегам напісаў Алесь Падаляк, настаўнік беларускай мовы і літаратуры.

Зазываюць званкі,

Не адзін, а мо сотня ці болей.

Пралятаюць гады,

Як гурток палахлівых сініц.

Мы з табой рэгулярна

Вытыкаем вучнёўскую долю,

Каб жывіла яна,

Як вада з беларускіх крыніц.

Перад намі праграмы,

Перад намі вучнёўскія твары,

Каляровая крэйда,

Без якой нам ніколі не быць.

Гэта ўсё для таго, каб пазней

Наш малодшы таварыш

Мог жыццёвую нітку

Самастойна ўпэўнена віць.

Аб'яднанне па інтарэсах  вучняў "Крыніца"  працуе больш за дзесяць гадоў і працуе даволі плённа.  За гэты час было напісана шмат вершаў. Можа не ўсе яны былі самыя лепшыя, але гэта была частачка душы кожнага творцы. Таму і вершы былі вельмі шчырыя.

**Больш за 150 твораў было пададзена за гэты час!** Калі скласці іх разам, то атрымаецца цэлая кніга юных крываносаўскіх паэтаў.

 **У розны час членамі абъяднання было каля 50 вучняў**. Гэта практычна два поўныя класы паэтаў!Крыніца творчасці крываносаўскіх вучняў невычэрпная. На змену былым выпускнікам выраслі новыя творцы.

Сёння літаратурнае аб’яднанне збірае разам вучняў, іх бацькоў, настаўнікаў, выпускнікоў.

Сваё прывітанне школе дасылаюць выпускнікі ўстановы – студэнты вузаў.

*Відэаролік*

 З 1 верасня 2014года ўстанова працуе над рэалізацыяй педагагічнага праекта "Знакаміты выпускнік" .

Рэалізацыя праекту дае магчымасць азнаёміцца з гісторыяй і традыцыямі ўстановы адукацыі, жыццём і прафесійнымі дасягненнямі выпускнікоў.

 Нашы выпускнікі становяцца студэнтамі такіх прэстыжных вузаў, як БНТУ, Акадэміі мастацтваў, БАТУ, БДЭУ і іншыя. Штогод выпускнікі прыходзяць у школу сустрэцца з аднакласнікамі, настаўнікамі. Так выпускніца 2008 года Чачуха Юлія, скончыла Акадэмію Мастацтва і зараз працуе ў Бабруйскім дзяржаўным драматычным тэатры загадчыкам драматургічнай часткі, артысткай тэатра, педагогам па грыме. Менавіта ў школе пачаў раскрывацца яе талент артыста, літаратураведа.( фота- слайды з тэатра )

Вось у чым знайшла сэнс свайго жыцця наша выпускніца і выбрала сваю птушку шчасця.

*Песня “Птушка шчасця”*

Ракавец Роза, вучаніца 10 класа, удзельніцца аб’яднання “Крыніца” выступіць перад Вамі са сваім вершам Шчасце”

У нашым свеце ўсё змяняецца, у тым ліку і людзі…

Самыя галоўныя змены ў нас адбываюцца пад уплывам настаўнікаў. Дзякуючы ім адбываеца паступовы, якасны рост не толькі асобна ўзятых вучняў, але і ўсяго чалавецтва.

**Пасяджэне літаратурнага аб’яднання “Крыніца” і аб’яднання па інттарэсах “У свеце прыгажосці”**

**Мэты і задачы:**

прааналізаваць работу літаратурнай газеты “Крыніца” і яе магчымасці для паэтаў школы ў сувязі з яе 10-гадовым юбілеем;

 праслухаць вершы юных паэтаў-пяцікласнікаўі выпускніка-адзінаццацікласніка;

 пазнаёміцца з гісторыяй пакаёвых кветак, іх значэнні ў жыцці чалавека;

развіваць крытычнае мысленне вучняў, павышаць іх інтэлект, фарміраваць навыкі вершаскладання;

 спрыяць выхаванню творчай актыўнасці і эстэтычнага густу, уменне бачыць прыгажосць і ствараць яе вакол сябе.

1.Слова кіраўніка гуртка

Сёння мы сабраліся з вамі ў пашыраным складзе невыпадкова. Ужо дзесяць гадоў працуе ў нашай школе гурток “Крыніца” і пяць гадоў “Усвеце прыгажосці”. За гэты час далучылася да прыгожага пісьменства і жаданне і ўменне ствараць вакол сябе прыгажосць нямала пакаленняў вучняў. *Фотаздымкі пасяджэнняў.*

Вынікі такой творчасці і чуваць, і відаць. У гэтым годзе супала так, што многія вучні актыўна працуюць у абодвух гуртках. Гэта не толькі іх жаданне, але і парыў душы. Гэта ўсіх нас зблізіла.

 Каб прааналізаваць работу гурткоў, мы сабраліся ва ўтульным кветкавым класе, таму і праслухаем таксама гісторыі пакаёвых кветак, іх уплыў на наш настрой, на наша жыццё.

 І яшчэ адна асаблівасць сённяшняга пасяджэння: у кабінеце беларускай мовы будзе гучаць дзве мовы—руская і беларуская.

2.Таму слова кіраўніку гуртка “У свеце прыгажосці”.

3.Выступленне вучаніцы пра *герань*.

4.Ітак, добры настрой з дапамогай кветак створаны. Слова таксама стварае добры настрой. Зараз пагартаем старонкі нашага часопіса “Крыніца”, заглянем у яго вытокі. Хто прынёс мне першыя свае вершы?

 5.Старонка з летапісу школы. Юрэвіч Святлана- выпускніца 2007г., выпускніца педуніверсітэта. Даверыла яна мне свае вершы ў дзявятым класе. Потым гэтыя вершы нам удалося надрукаваць на старонках раённай газеты. (*На дошцы газета раённая)*

Моей маме

Кто дороже всех людей

Для меня на свете?

Кто любимей и родней

На моей планете?

Кто волнуется всегда?

Кто не спит ночами?

Я спасибо говорю

Своей милой маме.

Дорогой мой человек,

Помни, что люблю.

В первый раз тебе стихами

Это говорю.

Я хочу, чтоб жизнь твоя

Потекла рекою,

И не будем больше мы

Ссориться с тобою.

\*\*\*

Сярод палёў, лясоў і пералескаў

Ёсць край, які завецца Беларусь.

Тут вока радуе бярозка на ўзлеску,

І куст, і рэчка, і зялёны луг ...

Тут шмат прыгожых маляўнічых месцаў,

І радасць мне прыносіць кожны дзень.

І Беларусь мая не проста так завецца

Блакітнаю Радзімаю маёй.

 З гэтых вершаў усё і пачалося… Быў створаны літаратурны гурток, ствараўся часопіс “Крыніца”, а потым запрацавала насценная газета. Дзеці ішлі ў гурток.

6. Старонка з летапісу школы. Выпускніца 2009 года Жук Хрысціна пакінула нямала вершаў. Але вось гэтыя нельга не ўспомніць.

Я помню з дзяцінства

Мне маці казала:

-Радзіма твая – Беларусь !

Блакітнае неба,

Лясы, пералескі –

Вось гэтым я век ганаруся !

Мінулі гады –

І маці не стала...

Наказ яе ў сэрцы нашу.

Люблю Беларусь я ,

І бульбу, і сала,

Люблю і любіць не баюся.

Тут лёгка пяецца пра долю людскую,

І працу, пра лёгкі настрой.

І чутна, як недзе калоссе смяецца

І промні блішчаць над вадой.

Усе словы і думкі табе прысвячаю,

Жыву я ў марах з табой.

Усе шчырыя песні для роднага краю,

Для краю з вялікай сям’ёй.

Не спяшайся, мой мілы дружа,

Я жадаю, каб ты застаўся,

Бо ў гэту халодную сцюжу

Я цябе назаўжды пакахала.

Заіскрыліся вочы бліскуча,

І ў сэрцы ўсё задрыжала:

Твае вусны—зары пацалунак,

Я цябе назаўжды пакахала.

І не ведаю я, што далей будзе,

Але сэрца маё прадчувае—

Застануся з табой назаўсёды,

Калі толькі мяне пакахаеш.

7.Усімі прызнана, што кветкай кахання з’яўляецца *ружа*—царыца кветак. Аб гэтым найлепш ведаюць члены гуртка “У свеце прыгажосці”.

8. *аспідыястра*.

9. Быць творцам- гэта і дар божы, і радасць, і шчасце, і вялікая праца. Члены гуртка “У свеце прыгажосці” добра гэта разумеюць. Вырасціць з маленькага зярняткі прыгожую кветку, дагледзець яе, дагледзець зямлю, на якой яна расце, - гэта цяжкая, карпатлівая праца, якая патрабуе і старання, і ўмення, і жадання, і навыку. І тады школа стане цэнтрам сапраўднай прыгажосці. Дзеці нашай школы сумелі стварыць відэаролік для ўдзелу ў раённым конкурсе, дзе і паказалі працу гурткоўцаў і яе прыгожы вынік. Відэаролік заняў першае месца ў раёне. А вы, героі гэтага роліка, зараз сябе ўбачыце.

10. Відэаролік “З прыгажосцю ў будучыню”.

11. Пад уражаннем сваёй працы і па заданні з урока літаратуры пяцікласнікі напісалі свае творы пра кветкі. Яны на нашым пасяджэнні будуць выступаць упершыню, пагэтаму падтрымаем іх.

12. Мароз Дзяніс

Блакітны званочак на полі расце.

Вецер падуе—галоўкай трасе,

І хіліць сцяблінку да самай зямлі,

Шчыра вітае любімых сваіх.

13.Еўдакімава Аліна

Анюціны вочкі

 Калісьці жыў Іванка. Была ў яго каханая прыгажуня Ганначка, але называлі яе ўсе Анюткай, Анютай.

 Быў аднойчы ў яе дзень нараджэння. “Што ж Анютцы падарыць, як павіншаваць?—думаў Іванка. Вырашыў назбіраць на лузе кветак і падарыць каханай.

Раніцай разам з расою сабраў прыгожы букецік і заспяшаўся да Анюткі. Дзяўчына пачула свайго Іванку і выбегла яму насустрач. Ёй вельмі кветкі спадабаліся, падзякавала яна Іванку, усміхнулася, вочы загарэліся шчырай радасцю. Хлопец паглядзеў на кветкі, на Анюціны вочы і са здзіўленнем заўважыў:”Сэрцайкі ў кветачак як твае вочы! Гэта ж Анюціны вочы!” З таго часу ў нас на кветніках ярка цвітуць анюціны вочкі і радуюць усіх прыгажосцю сваёй.

*14. Старонкі з летапісу. Асаблівы творца ў нас выпускнік 2010 года Манько Дзмітрый. Першы верш, які мне аддала яго мама, быў напісаны ў шостым класе на ўроку матэматыкі . Настаўніца з вялікім абурэннем аддала абрывачак паперы маме. Вось з таго ўсё і пачалося. Але жанр у яго асаблівы—гэта сатыра, гумар. Вершы гэтага жанру не раз друкаваліся на старонках раённай газеты. Аўдыявідэа.*

Нарэшце адарваўшыся ад хаты,

Вучыцца ў горад едуць хлопцы і дзяўчаты.

Праз пэўны час вяртаюцца яны—

Сябе паводзяць, быццам бы паны.

Нос задзяруць, каб нават не вітацца.

Глядзіш на іх—і плакаць хочацца, а не смяяцца.

Кураць усе амаль, і хлопцы, і дзяўчаты.

Ды што там кураць…Гарэлку п’юць, бы воду, парасяты.

А хто не п’е, не курыць—значыць той

Зусім не модны, ён калгас, “застой”.

Няхай сабе я буду і “калгас”,

Але ж я разумнейшы за іх у сотні раз.

Бо разумею, што курэнне, п’янства

Не даецца людзям, як лякарства.

А той і сучасны, хто жыве з сабой у згодзе.

Здароўе—вось што сёння ў модзе.

15.Вершы Дзімы прачытае яго брат Дзяніс.

Дзед Мацвей—мастак удалы

Не карціны маляваць,

А мастак расказваць дзецям,

Як хадзіў ён ваяваць,

Як хадзіў ён у разведку,

Як капаў акоп улетку,

Як зімою ў мароз

Падарваў ён паравоз.

А яшчэ казаў, што ўвосень

Ён забіў фашыстаў з восем,

Калі тыя неяк зранку

Трапілі к яму ў зямлянку.

Хлопцам так было цікава,

Аж прысвітвалі яны.

Толькі дзед той нарадзіўся

У часы пасля вайны.

\*\*\*

Ігнат на пенсію пайшоў

І забаву ён знайшоў:

Зранку і да позняй ночы

У тэлевізар глядзяць вочы.

Ці то сэкс, ці то рэклама

У Ігната вочы глядзяць прама

Так глядзеўшы ў экран,

Высах ён, як таракан.

Бо няма ў Ігната часу

На сняданак і абед.

Што дзе робіцца ў свеце,

Вельмі хоча ведаць дзед

Даглядзеўшы кінастужку,

Валіцца дзед на падушку.

Так стаміўся, нібы крот,

Дзень капаўшы агарод.

І назаўтра ўстаўшы рана,

Ізноў бяжыць ён да экрана.

16. Дзесяцікласнік Павел Дамарад, стараста нашага гуртка, майстар пісаць трыялеты. На ўроку літаратуры, калі мы чыталі вершы М.Багдановіча, дзеці атрымалі заданне стварыць свой верш. Найлепш гэта атрымалася ў Паўла.

Трыялет

Чыстая вясёлая вада

З красавіцкім сонейкам у згодзе.

Ручайкі шпарчэй бягуць з паўдня.

Чыстая вясёлая вада.

Вельмі добра, што прыйшла вясна

Ды і лета хутка на парозе

Чыстая вясёлая вада

З красавіцкім сонейкам у згодзе.

Калі гуляў я ў футбол,

То думаў, што заб’ю я гол.

І біў пенальці я не раз,

Калі гуляў я ў футбол.

Але каркас варот ад гола спас

Маіх сяброў не адзін раз,

Калі гуляў я ў футбол,

То думаў, што заб’ю я гол.

17.За акном у нас зіма, а ў класе радуюць вока кветкі. Яны ствараюць заўсёды асаблівы настрой. Проста яны нам удзячны за ўвагу да іх. Бегонія .Хларафітум.

18.Самым плённым у плане паэзіі быў выпуск 2012 г. Там пісалі амаль усе.Фатаграфія. Але найбольш выдзяляліся Каролька Анастасія і Змітровіч Яна. Асабліва Яна магла пісаць на любую тэму. Аўдыявідэаролік.

Беларусь—мая Радзіма,

Я цябе вельмі люблю!

І ў чыстым полі кветкі

Я ўсе табе дару.

І вясёлку, што на небе

Ярка свеціць ля ракі,

Жаўранка таксама дам я,

Каб спяваў табе заўжды!

Жыві пад сонейкам у небе,

Жытнёвы колас у руцэ трымай.

Жыццё і здароўе будзе ў хлебе,

А ты красуй і расцвітай!

19.Старонка з летапісу.Творчасць Лілі Ракавец, выпускніцы 2013 г., можа стварыць цэлы зборнік. Адзін з яе вершаў сёння прачытае брат Лілі Дзіма. Ён сам таксама, бывае, піша.

Люблю Радзіму я сваю,

Як маці родную люблю.

Люблю яе гаі, пралескі,

Дарогі, сцежкі і ўзлескі

Люблю, калі гудуць гаі,

Цвітуць сады, шумяць палі.

Калі вясной спяваюць птушкі,

Калі грыбамі дараць пушчы.

Я вёсачкі люблю малыя,

Жывуць дзе людзі пажылыя,

На роднай мове размаўляюць.

Замежных слоў не ўжываюць.

З іх вуснаў мова так гучыць,

Што сорам нам яе забыць.

Вякамі мову здабывалі,

І іншае мы не шукалі.

Люблю Радзіму я сваю,

Люблю паветра і зямлю,

Калі працуюць добра людзі,

Бо ведаю: усё ў іх будзе.

І ў добры дзень

І ў цяжкі час

Успомню я яшчэ не раз

Салодкіх кветак моцны хмель.

І дзесьці ў чужой краіне

Мая любоў там не загіне:

На роднай мове я пяю:

“Радзіма, я цябе люблю!”

20. Арыгінальным і многаабяцаючым творцам з’яўляецца Ракавец Роза, вучаніца 8 класа. Вершы свае яна нам прачытае.

Ракавец Роза

Воблачкі, воблачкі, лепшыя самыя.

Яны, як вы бачыце, вельмі старанныя.

З поўначы плывуць на ўсход

І бачаць усюды нямала прыгод.

І праўда, ніколі не была я ў заапарку.

А тут на небе бяжыць алень шпарка…

У воблаках убачыць можна шмат…

Напрыклад, багата-багата ягнят,

Бярлогу мядзведзя і ламу,

Зязюлю прыгожую самую,

Авечак, змяю, нават птушку,

Якая сядзіць на кармушцы.

У воблаках шмат-шмат прыгод…

Тут дзеткі вядуць карагод.

А вецер-свавольнік завіхаецца,

Змяніць усё стараецца.

 Мама

Мама-гэта казка,

Мама-гэта смех,

Мама-гэта ласка

У сям’і для ўсіх.

Як цябе люблю я,

Мамачка мая.

І любоў дару я.

І сястра мая!

Колькі сэрца і цяпла

Ты даруеш нам!

А цяпер і нам пара

Парадаваць усіх мам!

Мама-гэта казка,

Мама-гэта смех,

Мама-гэта ласка

У сям’і для ўсіх.

21.Емяльянава Анжаліка піша многа і атрымліваецца ў яе нядрэнна. Вершы мы яе ўжо друкавалі ў школьнай газеце. Сёння яе дэбют. Падтрымаем яе.

Снег, як серабро, іскрыцца,

У мяцеліцы кружыцца,

Як чысты беленькі пушок.

Ты ляці, ляці, сняжок,

І, як цёплы кажушок,

Пакрывай зямлю, дружок.

Шмат сняжынак у крузе,

Засцілае ўсё на лузе.

\*\*\*

Вечар зімні і марозны …

Палягло ўсё жывое спаць.

А за акном цямнеюць сосны,

Ды зоркі ў небе зіхацяць.

І звонкі месячык міргае,

Праменні соснам шле.

Быццам нешта ён тут знае,

Раскажа мне ў дзіўным сне

22. Дземідовіч Вольга піша вельмі нясмела, таму кожнае яе выступленне—гэта прэм’ера. Пажадаем ёй творчага натхнення.

Прыйшла зіма прыгожая.

Бялюткі белы снег.

Палі, дарожкі белыя,

А дзецям радасць, смех.

Лясы ў белае адзеты,

Чарот, кусты і лазнякі.

Нам радасна ў сумёты

На санках мчацца напрасткі.

Вада схавалася пад лёд,

Празрысты, нібы шкло,

Замёр, заціх яе палёт,

Ды і снегам замяло.

23.Дубатоўка Аляксандр- наш выпускнік. У нас на працягу дзесяці год склалася традыцыя-правесці ў дарослае жыццё выпускніка, бо зараз яму не да вершаў. Саша рыхтуецца да тэстаў. Саша напісаў нямнога. Але некаторыя яго вершы сталі эпіграфам для ўсіх вучняў.

Вось хутка адзвініць ужо апошні наш званок

І ў жыцці наступіць галоўны наш урок.

Рашэнне самастойна павінны мы прымаць,

Каб па жыцці ўпэўнена ісці і разважаць.

Прафесію абраць, каб прыносіла натхненне,

А для маёй Радзімы карысць і працвітанне.

Пра прадаўжэнне роду таксама не забыць,

У любоў і шчасце верыць, сяброўствам даражыць.

Трыялет

Каб у жыцці чаго-небудзь дабіцца,

Трэба ў школе добра вучыцца.

Трэба ведаць, чаго вельмі жадаеш,

Каб у жыцці чаго-небудзь дабіцца.

Трэба ведаць, чым душу ўзбагачаеш,

І зрабіць нічога не спазніцца,

Каб у жыцці чаго-небудзь дабіцца,

Трэба ў школе добра вучыцца.

\*\*\*

А гэты буклет табе, Саша, на памяць аб нашым творчым супрацоўніцтве.

З такім пажаданнем выпускніка мы закрываем сённяшняе пасяджэнне. Мы жадаем Сашу ўдачна выбраць жыццёвы шлях, прафесію, а ўсім творчасці і прыгажосці.

24. Пяцікласнікі- самыя актыўныя кветкаводы. Гэта з іх дапамогай школа наша расквітнела.

*Парад кветак* (з калідора заносяць кветкі з падпісанымі лістамі, называючы кветкі). Гучыць *вальс кветак* Чайкоўскага.На гэтай прыгожай ноце мы завяршаем сённяшняе пасяджэнне. Да новых вершаў і прыгожых кветак! Да новых сустрэч!

**“І сёння свеціць Максімава зорка над намі”**

(Літаратурная-музыкальная кампазіцыя, прысвечаная 125 з дня нараджэння М.Багдановіча)

Мэты і задачы: правесці святочнае мерапрыемства, прысвечанае юбілейнай даце славутага земляка, пазнаёміць з найбольш важнымі этапамі жыцця паэта, паказаць вялікі і рознабаковы талент яго ў стварэнні лірычных твораў розных тэм, жанраў і форм, падкрэсліць фантастычнае працалюбства, імкненне Багдановіча зрабіць як мага больш, бо ведаў, што жыццёвы шлях яго кароткі, падкрэсліць вялікае значэнне паэта ў развіцці не толькі беларускай, але і сусветнай літаратуры, а таксама ў развіцці нашай культуры, этнаграфіі, гісторыі, літаратуразнаўства, адзначыць яго незвычайную, невытлумачальную любоў да роднай мовы, да роднага краю, праслухаць песні на словы яго вершаў, прачытаць вершы, прысвечаныя сімвалу-кветцы Беларусі (“…цвяток радзімы васілька”) і іншыя, менш вядомыя; развіваць навыкі прыгожага чытання перад публікай, уменне слухаць іншых, жаданне ведаць больш пра славутага земляка; выхоўваць шчырую павагу да вялікага і вечна маладога Беларуса—Максіма Багдановіча.

Абсталяванне: партрэты М.Багдановіча, яго бацькоў, братоў, сяброў і блізкіх яму людзей. Выстаўка кніг. Намаляваныя кветкі васілька каля яго помніка. Прэзентацыя.

Эпіграфы:

 Як ёсць у народа такія—

 Не загіне давеку народ.

У.Караткевіч.

 Так ярка пражыць—

 Лепшай долі няма на зямлі.

М.Багдановіч.

1.Добры дзень! Сённяшняе мерапрыемства прысвячаецца памяці нашага Максіма Багдановіча, паэта, казачніка, перакладчыка, этнографа, літаратурнага крытыка, гісторыка, нашага нацыянальнага генія, зорка якога загарэлася на літаратурным небасхіле 125 гадоў назад і ярка свеціць і сёння.

1. М.Багдановіч.”Пагоня”. Выконвае ансамбль “Песняры”.

Толькі ў сэрцы трывожным пачую

За краіну радзімую жах,--

Ўспомню Вострую Браму Святую

І ваякаў на грозных канях.

У белай пене праносяцца коні,--

Рвуцца, ймкнуцца і цяжка хрыпяць…

Старадаўняй Літоўскай Пагоні

Не разбіць, не спыніць, не стрымаць.

У бязмерную даль вы ляціце,

А за вамі, прад вамі—гады.

Вы за кім у пагоню спяшыце?

Дзе шляхі вашы йдуць і куды?

Мо яны, Беларусь, панясліся

За тваімі дзяцьмі ўздагон,

Што забылі цябе, адракліся,

Прадалі і аддалі ў палон?

Бійце ў сэрцы іх—бійце мячамі,

Не давайце чужынцамі быць!

Хай пачуюць, як сэрца начамі

Аб радзімай старонцы баліць…

Маці родная, Маці-Краіна!

Не ўсцішыцца гэтакі боль…

Ты прабач, ты прымі свайго сына,

За цябе яму ўмерці дазволь!

Усё лятуць і лятуць тыя коні,

Срэбнай збруяй далёка грымяць…

 Старадаўняй Літоўскай Пагоні

Не разбіць, не спыніць, не стрымаць.

3.Аўтар гэтых радкоў М.Багдановіч. Верш заўсёды лічылі і лічаць гімнам беларускага Адраджэння. Максім Багдановіч так шчыра любіў Беларусь, родную мову, так добра ведаў нашу гісторыю, таму разумеў, што такі народ мае права на лепшае жыццё.

4.Ты не згаснеш, ясная зараначка…

Ты яшчэ асвеціш родны край.

Беларусь мая! Краіна-браначка!

Ўстань, свабоднышлях сабе шукай.

Беларусь, твой народ дачакаецца

Залацістага, яснага дня.

Паглядзі, як усход разгараецца,

Сколькі ў хмарках залётных агня.

5.У Мінску на доме М.Багдановіча, што побач з будынкам Вялікага тэатра оперы і балета Беларусі, можна ўбачыць мемарыяльную дошку з выявай профілю паэта. Надпіс сведчыць, што тут калісьці стаяла хата, у якой 9 снежня 1891 года нарадзіўся будучы вялікі паэт Беларусі.

6.Яго маці—Марыя Апанасаўна—надзвычай прыгожая жанчына, якая вельмі шчыра любіла сваіх дзяцей, умела гуляць з імі. Вясёлы смех яе і дзяцей часта гучаў у гэтай хаце.

7.Яго бацька—Адам Ягоравіч—нёс адказнасць за матэрыяльны дабрабыт гэтай сям’і.

8.Праз вуліцу насупраць узвышаецца ў тэатральным скверы велічны помнік паэту. Можа, пражыў ён тут усё жыццё? На жаль, не. Праз год пасля нараджэння Максіма сям’я пераязджае ў Гродна. Не споўнілася Максіму і пяці гадоў, не паспеў нацешыцца ўдосталь шчаслівым дзяцінствам, як у 28 гадоў ад сухотаў памірае маці.

9.Сын таксама захварэў гэтай страшэннай у той час хваробай, ад якой ён будзе лячыцца ўсё жыццё і ад якой, урэшце, не зможа выратавацца.

10. Бацька з дзецьмі пасля смерці жонкі пераязджае ў Ніжні Ноўгарад на Волгу, назаўсёды пакінуўшы Беларусь. Тут у Максіма з’яўляецца мачыха—сястра жонкі Максіма Горкага. Тут Максім вучыцца ў мясцовай гімназіі. Вучыцца вельмі добра. Вучні назавуць яго Максімам-кніжнікам.

11.А ён не толькі сумаваў, але і ўсёй душой цягнуўся да роднага краю. Ён той, хто лічыў, што толькі Беларусь здолее вылечыць яго, памірае на чужыне.

12. Даўно ўжо целам я хварэю

І хвор душой,

І толькі на цябе надзея,

Край родны мой!

У родным краю ёсць крыніца

Жывой вады.

Там толькі я магу пазбыцца

Сваёй нуды.

Калі ж у ім умру-загіну,--

Не жалюсь я.

Не будзеш цяжкая ты сыну

Свайму, зямля.

Ты хоць у гліне, хоць у брудзе,

Там, пад зямлёй,

Найдуць мае слабыя грудзі

Сабе спакой.

13.Гэты верш быў напісаны за пяць гадоў да смерці, калі было Максіму 21 год. Так напісаць мог толькі вельмі мужны, моцны духам чалавек.

14. Толькі ў 19 гадоў М.Багдановіч прыедзе ў Беларусь, два летнія месяцы правядзе на Віленшчыне і Маладзечаншчыне ў Ракуцёўшчыне, дзе працуе зараз філіял Дзяржаўнага музея М.Багдановіча. Тады, наведаўшы Беларусь, Багдановіч з поўнай сілай адчуў: ён паэт гэтага народа і гэтай зямлі. На кожным кроку ён адчуваў павагу да сябе, зразумеў: як паэт, ён прызнаны. А яму ж было толькі 19! Ад яго чакаюць новых твораў. І не так многа паэтаў мае Беларусь.

15.Самыя лепшыя яго творы з’явяцца іменна пасля паездкі ў Беларусь. “Раманс” з’явіўся іменна цяпер. Ад яго паступова аддаляецца Анна Какуева—яго першае і самае сур’ёзнае каханне. “Цемнавокая панна,”—так называў яе ў вершах Максім. Яна аддала перавагу здароваму і багатаму яго таварышу. А Максім прысвяціў ёй нямала вершаў. Хутчэй за ўсё і “Раманс” прысвечаны ёй.

16.(Вучні чытаюць першую страфу разам, вучылі на памяць або гучыць “Раманс” у выкананні “Песняроў”).

17.Крыху пазней(1913 г.) з’явіцца яшчэ адзін шэдэўр. Сёння гэта песня “Вераніка”, якую выконваюць таксама “Песняры”.

Ізноў пабачыў я сялібы,

Дзе леты першыя прайшлі:

Там сцены мохам параслі,

Вясёлкай адбівалі шыбы.

Усё ў пылу. І стала мне

Так сумна, сумна ў цішыне.

Я ў сад пайшоў… Ўсё глуха, дзіка,

Усё травою зарасло,

І толькі надпіс: “Вераніка”,

На ліпе ўрэзаны ў кары,

Казаў вачам аб тэй пары.

Расці, ўзмацовывайся, дрэва,

Як манумент жывы, ўставай

І к небу надпіс падымай.

Хай нерухомы совы спева:

Чым болі сходзіць дзён,

Тым імя мілае вышэй.

18.Пасля паездкі ў Беларусь Максім паступае ў Яраслаўскі юрыдычны ліцэй, які заканчвае за год да сваёй смерці. А ў гэты час бацька яго не раз вазіў лячыцца на поўдзень, але хвароба адступала ненадоўга.

19. Хоць і цяжка хворы, але Максім, нарэшце, едзе ў Беларусь на пастаяннае месцажыхарства. Аднак пражыў ён тут нядоўга. Па рэкамендацыі сяброў і на іх грошы Багдановіч вымушаны ехаць у Ялту лячыцца.

20.Там ён быў зусім адзін, смяротна хворы, у нанятым сырым пакойчыку на беразе Чорнага мора. **25 мая 1917 года ў няпоўныя 26 гадоў не стала Максіма Багдановіча.**

21.На стале знайшлі кавалак паперы з радкамі.

У краіне светлай, дзе я ўміраю,

У белым доме, ля сіняй бухты,

Я не самотны—я кнігу маю

З друкарні пана Марціна Кухты.

22.Так, гэта была адзіная прыжыццёвая кніга Максіма Багданогвіча пад назвай “Вянок”.

23.А.Грачанікаў

Калі паміраюць паэты,

Што ні перад кім не гнуцца,--

У чалавецтва прасветы

На ўсе вякі застануцца.

І ні пры чым тут гены,

Што правяць жыццём і светам,

Паэтам няма замены,

Няма замены паэтам!

24.У.Караткевіч.”Багдановічу”

Сцюжны час, бязмежна-суровы.

Спіць народ, нібы зерне ў раллі...

. . . . . . . . . . . . . . . . . . . . . . . . . . . . .

Ты прыйшоў і гарачым словам

Рунь узняў на роднай зямлі.

Ты сказаў нам: «Унукі Скарыны,

Дзе ваш гонар, моц і краса?

Ёсць і ў вас, як і ў іншых, святыня.

Не давайце святыні псам!

Не давайце з яе глуміцца,

Бо праспіць яна ясну зару,

Бо святы ізумруд заімгліцца

У пярсцёнку тваім, Беларусь».

Ты устаў на лютую сечу,

Бітву вечную сонца і хмар,

Узваліўшы на юныя плечы

Святагораў народны цяжар.

*І не вынеслі жылы напругі:*

*Знік ты, лебедзь, у хвалях сівых,*

*Сплыў крывёю, загінуў «за другі»,*

*За мяне, за вас і за ўсіх.*

*І застаўся ты ў нашых душах,*

*Хоць навекі знік у палях,*

*Вечна светлы і вечна дужы,*

*Вечна юны, як наша зямля.*

*Мы табой ганарымся – і плачам.*

*Мы нясём цябе ў сэрцы праз дым...*

*. . . . . . . . . . . . . . . . . . . . . . . . . . . . .*

*Нізка голаў схіляю, юнача,*

*Перад вечным глаголам тваім.*

*Смела крочу цяпер у пяскі я*

*Перад светлай заветнай гарой,*

*Бо як ёсць у народа такія –*

*Не загіне давеку народ.*

25.Таму ўсё, што робім мы цяпер для Максіма,-- гэтым яшчэ больш упрыгожваем гэты вянок яго творчасці. Жывучы ў Расіі, не чуючы беларускай мовы, ён пачаў пісаць па-руску, а потым перакладаць на беларускую мову.

26.Так Максім Багдановіч клапаціўся пра сваю радзіму, пра свой народ, пра родную мову. На жаль, пахаваны Максім Багдановіч на Ялцінскіх могілках, і мы не можам наведаць яго магілу.

27. Калі быў ён у Вільнюсе, то наведаў там музей беларускіх старажытнасцей і ўбачыў слуцкія паясы. Пасля гэтага з’явіўся верш “Слуцкія ткачыхі”. На словы гэтага верша напісана песня.

28.Гучыць песня “Слуцкія ткачыхі” ў выкананні “Песняроў”.

29. Гэта кветачка стала сімвалам Багдановіча. Кожны беларус, які наведвае яго магілу, нясе сціплы букецік васількоў. Максімаву кветку.

30. Верш М.Багдановіча “На чужыне”.

Вакол мяне кветкі прыгожа красуюць.

Маркотна між іх я хаджу адзінок,

Аж бачу - мне сіняй галоўкай ківае

Наш родны, забыты ў цяні васілёк.

«Здароў будзь, зямляча!» Чуць бачны ў даліне,

Панура, нявесела шэпча ён мне:

«Ўспамянем, мой дружа, ў багатай чужыне

Аб беднай, далёкай сваёй старане».

 31.Сённяшняя сустрэча хай будзе нашым падарункам нашаму Багдановічу. Сёння мы ўшаноўваем памяць вялікага, славутага і вечна юнага паэта-беларуса. Будзем жа помніць Максіма Багдановіча, бо ён вельмі многа зрабіў для развіцця нашай літаратуры і культуры.

32. Кожны верш—гэта шэдэўр. Дык і не дзіва, што многія з іх пакладзены на музыку.

33.9 снежня гэтага года ўсе людзі, хто даражыць родным словам, хто ганарыцца нашымі землякамі, хто ведае наша мінулае, хто верыць у будучае Беларусі, адзначаюць юбілейны дзень нараджэння Максіма Багдановіча, вялікага паэта, казачніка, крытыка, гісторыка, этнографа, вялікага беларуса.

34.Мерапрыемствы праходзяць у Літаратурным музеі ў Мінску, у Ракуцёўшчыне пад Маладзечнам, у Гродне і ва ўсіх навучальных установах. Мы сёння таксама ўнеслі свой уклад у вянок Максіму, запалілі яго зорку памяці. Будзем жа годнымі памяці нашага Максіма Багдановіча.

35. На словы Максіма Багдановіча напісана многа песень. Найбольшы ўклад у аднаўленне памяці Багдановіча ўнеслі ўдзельнікі ансамбля “Песняры”, асабліва Уладзімір Мулявін, па нацыянальнасці рускі, па паходжанні расіянін. Абодва яны ў любві да Беларусі падобныя.

36.Цяпер Багдановічавы вершы спяваюць многія. Няхай прагучаць яго апошнія радкі“ У краіне светлай…”, як памінальная свечка, запаленая яшчэ раз у яго памяць, у памяць нашага Максіма, каб помнілі, каб ведалі, каб даражылі і не забывалі, каб ганарыліся вялікім геніем…

37. Гучыць песня “У краіне светлай…”

38. Заключнае слова. Запаленая свечка па Максіму патухла не дагарэўшы да канца. Але засталася яго творчасць і наша па ім памяць. У памяць пра яго прывезлі капсулу з зямлёй я яго магілы ў Мінск і асвяцілі ў царкве, каб палажыць як экспанат у музей Максіма Багдановіча. На магіле зроблены і сучасны помнік. Толькі так і не вырашана пытанне аб перавозе праху паэта на Радзіму, у Беларусь.

Урокі па творчасці М.Багдановіча і сёння застаюцца той невычэрпнай крыніцай творчасці для вучняў. Іменна дзякуючы яго творчасці ў нас з’явілася літаратурнае аб’яднанне “Крыніца”. Наш выпускнік 2016 года Ракавец Дзмітрый напісаў верш-прысвячэнне М.Багдановічу.

39.Прысвячэнне Максіму Багдановічу

Напісаў ты многа выдатных твораў.

І іх чыталі ўсе.

Ты стварыў шмат класічных узораў,

Якія здзіўлялі ў сваёй красе.

З маленства я думаў: паэт бессмяротны.

Ды рана закончыў ты шлях свой турботны,

Але пакінуў для ўсіх нас “Вянок”,

А сам назаўсёды замоўк…

40.У нашай школе ёсць нашчадкі Максіма, бо гэта ж ён напісаў, што “кожны ў душы паэт”.

Дзякуем за ўвагу